कुन विषय र क्षेत्रमा कति श्रमशक्ति आवश्यकता छ, त्यसका लागि शिक्षा र तालिममा कसरी लगानी व्यवस्थापन गर्ने र प्राप्त जनशक्तिलाई सन्तुष्ट हुने तलव व्यवस्था सहित कसरी तत्काल आवश्यकता भएको क्षेत्रमा उत्पादनमा संलग्न गराएर समृद्ध बन्ने भन्ने योजनाहरुलाई हरेक क्षेत्रमा स्थापित गर्नु अर्को महत्वपूर्ण कार्यभार हो । कपाल काट्नेदेखि मोटरसाइकलको पन्चर टाल्नेसम्मका मसिना कामहरु देखि औजार मर्मतदेखि खानी संचालन गर्ने क्षमताका जनशक्तिको स्थानीय तहमा आवश्यकता छ । कृषिमा आधारित तरकारी खेति देखि पशुपंक्षी पालन लगायतका विविध कामका लागि आवश्यक जनशक्तिको तयारी र परिचालनको कार्ययोजना पनि अवको कार्यभार हो ।
